b'\n_START_ARTICLE_\nToyota Verso\n_START_SECTION_\nHistorie\n_START_PARAGRAPH_\nToyota Verso blev pr\xc3\xa6senteret p\xc3\xa5 Geneve Motor Show i marts 2009. Designet er tilpasset aktuelle Toyota-modeller som f.eks. Avensis eller iQ._NEWLINE_M\xc3\xa5lene og akselafstanden er kun lidt st\xc3\xb8rre end p\xc3\xa5 forg\xc3\xa6ngeren Corolla Verso. Fronten har en lamelk\xc3\xb8lergrill, andre forlygter og luftindtag samt en st\xc3\xa6rkere konturieret motorhjelm._NEWLINE_I kabinen ligner Verso Avensis. Us\xc3\xa6dvanligt anbragt er de midterste ventilationsdyser og de mod f\xc3\xb8reren rettede instrumenter, som nu er placeret i midten.\n_START_SECTION_\nFacelift\n_START_PARAGRAPH_\nI forsommeren 2013 kommer der en faceliftet udgave af Verso p\xc3\xa5 markedet. Optikken er tydeligt modificeret. Fronten er nu l\xc3\xa6net mod anden generation af Auris, mens bagenden er n\xc3\xa6sten u\xc3\xa6ndret. Motorprogrammet forbliver indtil videre u\xc3\xa6ndret.'